Държавен вестник, бр. 39, 2006 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  39
Приложение № 3
към чл. 5, ал. 1 и чл. 10
Форма и съдържание на доклада за полити-
ката за предотвратяване на големи аварии
Политиката за предотвратяване на големи ава-
рии трябва да гарантира високо ниво на защита на
живота и здравето на човека и околната среда чрез
планирането, разработването и прилагането на
подходящи средства, структури и системи за уп-
равление.
I. Докладът за политиката за предотвратява-
не на големи аварии (ДППГА) съдържа инфор-
мация за:
1. Общите цели и политика по отношение на
безопасната експлоатация на предприятието или
съоръжението;
2. Конкретните мерки, които операторът тряб-
ва да предприеме с цел намаляване на риска от
възникване на големи аварии;
3. Системата за управление на мерките за безо-
пасност.
II. Наличието и прилагането на тази полити-
ка се доказва чрез изготвяне на официален доку-
мент, наречен Доклад за политиката за предот-
вратяване на големи аварии, който включва изяв-
ление за общите цели и политика по отношение
на безопасната експлоатация на предприятието
или съоръжението, подписано от ръководството
на предприятието и/или съоръжението, и конк-
ретните мерки, които операторът трябва да пред-
приеме с цел намаляване на риска от възникване
на големи аварии.
III. Мерките, които операторът трябва да пред-
приеме с цел намаляване на риска от възникване
на големи аварии, трябва да са съобразени с риска
от възникване на големи аварии в предприятието
или съоръжението.
IV. Системата за управление на мерките за
безопасност е неразделна част от ДППГА. Тя тряб-
ва да включва онази част от общото управление,
която обхваща организационната структура, отго-
ворностите, процедурите, процесите и ресурсите,
които гарантират провеждането на политиката за
предотвратяване на големи аварии.
Системата за управление на мерките за безо-
пасност трябва да съдържа:
1. Организация и персонал—роля и задачи на
персонала, отговорен за осигуряването на безопас-
ната експлоатация на предприятието или съоръже-
нието на всички административни нива. Определя-
не на необходимостта от обучение на този персонал
и осигуряването на това обучение. Определяне от-
говорностите на служителите и подизпълнителите
(при наличие на такива) по отношение на безопас-
ната експлоатация на предприятието.
2. Идентифициране и оценка на риска от голе-
ми аварии—приемане и прилагане на процедури
за систематично идентифициране на опасностите
от възникване на големи аварии при нормална
експлоатация на съоръженията, при анормални и
преходни режими на работа или при нарушения на
технологичния режим, както и методики и проце-
дури за оценка на вероятността от възникването
им и оценка на последствията от тях.
3. Контрол и управление на технологичните
процеси—приемане и прилагане на процедури и
инструкции за безопасна експлоатация и поддръж-
ка на предприятието или съоръжението. Тези про-
цедури и инструкции включват информация за
задълженията на персонала при ежедневната екс-
плоатация и поддръжка на съоръженията, проце-
сите и апаратите, както и задълженията при анор-
мални и преходни режими на работа или наруше-
ния на технологичния режим.
4. Управление на промените—приемане и при-
лагане на процедури за планиране на съществени
изменения и/или разширение на дейността на съ-
ществуващи, или проектиране и изграждане на нови
инсталации, производствени и/или складови съо-
ръжения и/или процеси.
5. Аварийно планиране—приемане и прилага-
не на процедури за определяне на предвидими ава-
рийни ситуации чрез системен анализ и изготвяне,
проверка и преразглеждане на аварийни мерки за
тези ситуации, както и осигуряване на подходящо-
то обучение на персонала на предприятието и по-
дизпълнителите, работещи в предприятието (при
наличие на такива).
6. Мониторинг—приемане и прилагане на про-
цедури за текуща оценка на съответствието между
целите, залегнали в ДППГА, и постигнатите резул-
тати; механизми за проверка и коригиране на сис-
темата за управление на мерките на безопасност в
случай на несъответствие. Процедурите трябва да
включват описание на вътрешната система за док-
ладване на възникнали аварии и/или нарушения на
технологичния режим, особено на тези, свързани с
нарушения на технологичната дисциплина; устано-
вяване на причините за тяхното възникване; кори-
гиране на системата за управление на мерките за
безопасност в съответствие с направените изводи.
7. Одит и преразглеждане—приемане и прила-
гане на процедури за периодична системна оценка
на доклада за политиката за предотвратяване на
големи аварии и на ефективността и адекватност-
та на системата за управление на мерките за безо-
пасност; документирани процедури за преглед на
приложението и ефективността на ДППГА и пре-
разглеждането и актуализирането му от страна на
ръководството на предприятието.
Документите, изготвени въз основа на изисква-
нията на това приложение, като инструкции, доку-
менти за оценка на риска и т.н., са неразделна част
от ДППГА. Когато тези документи са със значите-
лен обем, към ДППГА се прилагат само титулните
им страници с изключение на документите по т. IV.1,
които се прилагат към ДППГА в пълен вид.
Приложение № 4
към чл. 6, ал. 1 и чл. 10
Форма и съдържание на доклада
за безопасност
Докладът за безопасност се съставя с цел да
докаже, че операторът на предприятие и/или съо-
ръжение с висок рисков потенциал (ПСВРП) е
предприел всички необходими мерки за предот-
вратяване на големи аварии с опасни вещества и
ограничаване на последствията от тях за живота и
здравето на хората и околната среда чрез: